હરિક્રિષ્ણા ડાયમંડના ચેરમને સવજી ધોળકીયાએ બુધવારે કાજલ વિશે વાત કરતા કહ્યું હતું કે કાજલના પોતે દિવ્યાંગ છે અને તેના પિતાનું વર્ષો પહેલા અવસાન થયું હતું.થોડા વર્ષો સુધી ભાઇ સાથે રહ્યા પછી કાજલને લાગ્યું કે ભાઇ સાથે કેટલાં વર્ષ સુધી નિર્ભર રહેવું?. એક દિવસ તેઓ મને મળવા આવ્યા તે પહેલાં તેઓ ડિઝાઇનીંગનું જાણતા હતા એટલે બે ત્રણ આર્કિટેકને ત્યાં નોકરી કરવાની ભલામણ કરી. થોડા સમય નોકરી કરી પણ જામ્યું નહીં. આખરે મે જ મારી ફેકટરીમાં કાજલને 10000 રૂપિયાના પગારથી નોકરીએ રાખી લીધા.આજે કાજલ પોતાની ધગશ અને મહેનતથી 80000ની આવક રળતા થયા છે અને હીરાની સાઇનીંગનું કામ કરે છે. તેઓ પણ કારના હકદાર બન્યા છે અને ગુરુવારે વડાપ્રધાનના હસ્તે કારની ચાવી દિલ્હી મેળવવાના છે.